पाएं अपने शहर की ताज़ा ख़बरें और फ्री ई-पेपरडाउनलोड करें
कोटा में कोरोना कहर के बीच दक्षिण नगर निगम के दो वार्ड पार्षद, वार्डो में पर्याप्त पानी की सप्लाई नहीं होने से खफा होकर धरने पर बैठ गए। 29 व 7 के वार्ड पार्षदों ने सप्लाई के लिए आये पानी के टैंकरों को भी खड़ा करवा दिया। और मौके पर जलदाय विभाग के अधिकारियों को बुलाने की मांग पर अड़ गए। पार्षदों के कहना है कि गर्मी बढ़ने के साथ ही इलाके में पानी की दिक्कत आ रही है। विभाग को पानी सप्लाई के टैंकरों की संख्या बढ़ानी चाहिए।
वार्ड पार्षद सोनू भील व धनराज ने बताया कि आवँली- रोजड़ी का इलाका काफी बड़ा क्षेत्र है। यहां जलदाय विभाग द्वारा पानी की सप्लाई प्रॉपर तरीके से नहीं की जाती। पीने के पानी के लिए लोगों को दूर-दूर तक जाना पड़ता है। विभाग द्वारा पानी के 3 टैंकरों से पानी की सप्लाई दी जा रही है। लोगों को पर्याप्त पानी नहीं मिल पाता। गर्मी बढ़ने के बाद से ही पिछले 1 माह से वार्डवासी परेशान है।
पार्षद धनराज ने कहा कि लोग हमारे घरों के चक्कर लगाते है, हम अधिकारियों के चक्कर काट रहे है। फिर भी सुनवाई नहीं हो रही पार्षद सोनू भील पानी को लेकर जनता इतनी परेशान है रात दिन घर पर आकर पानी की मांग करती है। पार्षदों ने पानी के टैंकरों की संख्या नहीं बढ़ाने तक धरना जारी रखने की चेतावनी दी है। ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn